તકલીફ એ છે કે આપણે ત્યાં મોટાભાગના લોકો શરૂઆતથી જ પોતાની બાયોપિક બનશે એમ માનીને જીવતા નથી. ‘સુબહ હોતી હૈ, શામ હોતી હૈ, જિંદગી યું હી તમામ હોતી હૈ’ જેવી જિંદગી જીવનારા પર બાયોપિક ના બને. એમાં તો કાંઇક જોરદાર મસાલો જોઇએ. આપણે ત્યાં કરોડો મધ્યમવર્ગીય લોકોના જીવનમાં તેમના ઘરોના રસોડાંના કેટલાક ડબ્બાઓમાં પૂરાયેલા મસાલાથી ઝાઝો બીજો મસાલો હોતો નથી. આમાં બાયોપિકનો મેળ ક્યાંથી પડે ?